<classify> JKT Ruvu, ilianza vibaya msimu huu na kujikuta ikikimbiwa na kocha wake aliyeanza nayo msimu Fredy Minziro na uongozi wa timu hiyo kumchukua mkongwe Abdallah Kibadeni anayesaidiana na Kabange.Akizungumza na gazeti hili Kabange aliyeachiwa mikoba ya kukinoa kikosi hicho kutokana na Kibadeni kuwepo Afrika Kusini na timu ya taifa Taifa Stars, alisema walichokuwa wanakitafuta ni kushinda mchezo mmoja ili wachezaji wake waweze kujiamini na hilo limefanikiwa.Nataka kuzitahadharisha timu pinzani kuwa JKT Ruvu imeanza ligi na hatutakuwa tayari kuona tunarudi nyuma kwa kupoteza mchezo kama ilivyokuwa mwanzo, alisema Kabange.Kocha huyo aliyewahi kufundisha Kagera Sugar kwa muda mrefu kabla ya kuachana nayo msimu uliopita, alisema timu yao kwa sasa imeimarika baada ya kupata kikosi cha kwanza na kuwajenga kisaikolojia wachezaji wao kufuatia mwenendo mbaya waliokuwa wameanza nao.Alisema wakati wanakabidhiwa timu hiyo waligundua kuwa ina wachezaji wazuri, lakini matokeo mabaya yalikuwa yakiwasumbua wachezaji na kujikuta wakicheza kwa hofu wakiwa hawajiamini kwa kuogopa kupoteza mechi nyingine.Baada ya ushindi huo JKT Ruvu imepanda kwa nafasi moja na sasa inashika nafasi ya 15 ikiwa na pointi tano, katika mechi 10 ilizocheza tangu kuanza msimu huu.  <topic>: MICHEZO 